Diari Oficial de la Generalitat Valenciana


Sumari del DOGV 8421, del 12-11-2018 (2018/10384)

RESOLUCIÓ de 8 de novembre de 2018, de la Conselleria d'Educació, Innovació, Cultura i Esport, de concessió de subvencions destinades a actuacions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8421

Data del DOGV
:   12-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10182


Data del document
:   08-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 8 de novembre de 2018, de la Conselleria d'Educació, Innovació, Cultura i Esport, de concessió de subvencions destinades a actuacions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori. [2018/10411]  
  
Per Resolució de 5 de juliol de 2018, de la Conselleria d'Educació, Investigació, Cultura i Esport (DOGV 8336, 11.07.2018), es van convocar per al 2018 les subvencions per a actuacions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec al nostre territori.  
Consta acreditat que hi ha consignació pressupostària suficient en l'aplicació 37.83.42.649.25.7, línia S8227000 de la Llei de pressupostos de la Generalitat per a l'exercici 2018, per a la recuperació de les construccions de pedra en sec.  
Finalitzat el termini de presentació de sol·licituds, acompanyades de la corresponent documentació, es reuneix la comissió de valoració prevista en l'article 7 de l'Ordre 17/2018, de 9 de maig, de la Conselleria d'Educació, Investigació, Cultura i Esport (DOGV 8295, 15.05.2018), per la qual s'estableixen les bases reguladores de la concessió de subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori, i es procedeix a la valoració de les sol·licituds conforme als criteris d'atorgament, selecció i valoració previstos en l'article 9 de l'esmentada ordre i a l'emissió de l'informe en el qual es concreta el resultat de la valoració, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per tot això, vist l'informe de la comissió tècnica de valoració en el qual es concreten els resultats de l'avaluació de les sol·licituds, l'informe de l'òrgan instructor de data 15 d'octubre de 2018 en el qual es constata que de la informació que obra en el seu poder es desprén que les persones beneficiàries compleixen amb tots els requisits per a accedir a les subvencions i la proposta definitiva de resolució. Per tot això, en compliment del que preceptuen l'article 160.4 de la Llei 1/2015, de 6 de febrer d'hisenda pública, del sector públic instrumental i de subvencions, així com l'article 10 de l'Ordre 17/2018, de 9 de maig i el punt huité de la Resolució de 5 de juliol de 2018, i de conformitat amb el Decret 186/2017, de 24 de novembre, del Consell pel qual s'aprova el Reglament orgànic i funcional de la Conselleria d'Educació, Investigació, Cultura i Esport i la delegació de competències establida en el punt quart, apartat 1 de la Resolució de 26 d'octubre de 2016 (DOGV 7906, 28.10.2016) del conseller d'Educació, Investigació, Cultura i Esport sobre delegació de competències en determinats òrgans, en la qual es delega en la persona titular de la direcció general dins del seu àmbit competencial, els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament dins dels límits legals i reglamentaris, referits a la gestió de les transferències corrents i de capital, resolc:  
  
  
Primer  
Concedir les subvencions per l'import total de 298.241,52 euros a càrrec de la línia de subvenció S.8227000, capítol VII, del programa 454.10, per a ajudes per a la catalogació de béns immobles de pedra en sec, així com per a la promoció, la recuperació, manteniment, conservació i protecció de l'arquitectura de la pedra en sec en el nostre territori dels pressupostos de l'exercici 2018, als sol·licitants que figuren a l'annex I.  
  
Segon  
Desestimar les sol·licituds que figuren a l'annex II pels motius que s'hi especifiquen en cada cas.  
  
Tercer  
Incloure a l'annex II, de conformitat amb l'ordre de prelació establit per la comissió de valoració en el seu informe en el qual es concreta el resultat de l'avaluació efectuada, una relació ordenada de totes les sol·licituds que compleixen les condiciones administratives i tècniques establides en les bases reguladores per a adquirir la condició de beneficiari, però no han sigut estimades per sobrepassar-se la quantia màxima de crèdit fixat en la convocatòria, amb indicació de la puntuació atorgada a cadascuna en funció dels criteris de valoració previstos en aquesta.  
  
  
Quart  
Incorporar a l'annex III d'aquesta resolució el contingut mínim que ha d'incloure la fitxa a emplenar per part dels beneficiaris dels inventaris subvencionats (modalitat A catalogació de les construccions de pedra en sec). Segons el que disposa el punt nové de la resolució de 5 de juliol de 2018 en el termini d'un mes a partir del lliurament de la documentació justificativa de l'execució dels treballs, i a partir de les fitxes redactades, segons el model facilitat hauran d'incorporar les dades dels elements inventariats a l'aplicació existent en el següent enllaç https://patrimoniocultural.edu.gva.es/inmuebles. Per a això, se'ls facilitarà des del Servei de Patrimoni Cultural de la Conselleria d'Educació, Investigació, Cultura i Esport les corresponents identificació i clau d'accés, per a la qual cosa serà imprescindible l'accés mitjançant un certificat digital.  
  
Cinqué  
Transferir 2.887,10 euros de la modalitat A a la modalitat B, conforme al que disposa el punt quart de la resolució de 5 de juliol de 2018, on s'indica que, en cas que en alguna d'aquestes partides sobrara diners, es destinarà a l'altra modalitat.  
  
Sisé  
La publicació d'aquesta resolució tindrà els efectes de notificació, d'acord amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat Valenciana.  
  
Seté  
Conforme al que estableix l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'Administració autonòmica per import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i la inversió o actuació subvencionada. La difusió d'aquesta informació es realitzarà preferentment a través de les corresponents pàgines web.  
  
Huité  
Els beneficiaris d'aquestes subvencions hauran de complir les obligacions establides en l'article 13 de l'Ordre 17/2018, de 9 de maig. Cal recordar que les actuacions han de seguir les pautes de la construcció tradicional de la pedra seca, tal com descriu l'Ordre 73/2016, de 18 de novembre, de la Conselleria d'Educació, Investigació, Cultura i Esport, per la qual es declara bé de rellevància local immaterial la tècnica constructiva tradicional de la pedra en sec a la Comunitat Valenciana.  
  
Nové  
Tenint en compte la dificultat que pot comportar per als interessats la realització dels treballs subvencionats, i per tal d'evitar que aquestes circumstàncies resulten un impediment per a l'execució d'aquests, es considera convenient ampliar el termini per a la presentació de la documentació justificativa fins al 30 de novembre de 2018, d'acord amb el que disposen l'article 15.2, de l'Ordre 17/2018 i el punt deu de la resolució de 5 de juliol de 2018.  
  
Deu  
La no execució de l'actuació completa segons la documentació aportada podrà donar lloc a la pèrdua de la subvenció o la minoració, si escau, de la part proporcional al treball executat segons l'informe del tècnic representant de l'Administració, prèvia audiència en tots dos casos a l'interessat.  
  
Onze  
El pagament de les subvencions es farà efectiu una vegada realitzada i justificada l'actuació de conformitat amb l'article 15 de l'Ordre 17/2018, de 9 de maig, el punt deu de la Resolució de 5 de juliol de 2018 i la Llei 1/2015, de 6 de febrer, d'hisenda pública, sector públic instrumental i subvencions. Així mateix hauran d'acreditar-se en la justificació l'import, procedència i aplicació dels fons propis o altres subvencions o recursos amb els quals hagen sigut finançades les activitats subvencionades.  
  
Dotze  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà de ser publicada. Igualment podrà interposar-se directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de ser publicada, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de novembre de 2018.- La directora general de Cultura i Patrimoni, p. d. (R 26.10.2016; DOGV 7906; 28.10.2016): Carmen Amoraga Toledo  
ANNEX III  
Requisits per a l'elaboració de les fitxes descriptives   
dels elements de pedra seca  
  
És de la màxima importància poder inventariar i catalogar adequadament les construccions en pedra seca. D'aquesta manera, es pot reduir el constant deteriorament que estan patint i poder valorar-les en funció de la seua riquesa etnològica per a poder desenvolupar estratègies de conservació i manteniment.  
Però aquest pas seria impossible sense l'ajuda d'una fitxa que aglutine una sèrie de dades necessàries per a establir un mapa de distribució per categories i una valoració de la necessitat d'intervenció. Al mateix temps aquesta fitxa pot servir per a donar a conéixer aquest tipus de construccions a la població en general, que possiblement no la valora en la seua justa mesura, i que una ferramenta de catalogació d'aquest tipus pot contribuir a generar aquesta inquietud per la conservació dels valors etnològics de la nostra terra.  
En la fitxa caldrà identificar els paràmetres següents:  
  
1. Denominació:  
Escriure el nom comú de la construcció. Cal posar el nom més conegut, més comunament emprat, lloc, partida, etc. Cal conservar els noms ja establits. Si hi ha dos noms o més (p. e. dos topònims que fan referència al mateix element), cal posar-los tots, posant en primer lloc el principal o més habitual.   
Amb açò pretenem conéixer la diferent nomenclatura utilitzada en cada comarca.  
  
2. Tipologia:  
Basant-se en la següent classificació bàsica:  
1) Elements de delimitació  
2) Edificacions d'usos diversos i agrícoles  
3) Construccions lligades a l'aigua  
4) Altres construccions  
  
3. Ubicació:  
És de vital importància poder situar les fitxes, els elements descrits, per a això ens ajudarem de dades com el paratge, l'emplaçament (ens facilita la localització), localitat i província.  
Ubicació en relació a altres construccions i en relació a camins públics. S'inclourà una breu descripció dels elements exteriors associats o pròxims.  
També ens ajudarem de les coordenades (UTM o geogràfiques), per a poder situar-ho adequadament i editar la seua corresponent ubicació sobre fotografia aèria. Tots aquests treballs s'han de presentar en projecció UTM, en el dàtum ETRS89, fus 30.  
Les coordenades sempre han de tindre la X 6 dígits i la Y 7 dígits.  
L'altitud expressada en metres, es pot obtindre de les aplicacions esmentades anteriorment o bé amb un altímetre de precisió, mapa topogràfic o GPS.  
  
4. Rutes d'accés:  
S'entén com a ?accés- la possibilitat d'arribar fàcilment al bé, no la d'accedir a l'interior.  
Els veïns solen conéixer l'entorn i localitzar ràpidament la forma d'accés, i per això, creiem convenient incloure aquest apartat per a facilitar la seua localització. Pot ser interessant aportar dades referents a algun accident geogràfic existent als voltants i que pot ajudar en l'aproximació al lloc.  
  
5. Ús:  
Ens aportarà informació sobre la utilitat que se li ha donat en el passat per a poder determinar canvis en la seua configuració o establir mesures de recuperació basant-se en aquesta informació. Els usos actuals ens aporten dades sobre l'evolució de la construcció i un element que determina l'estat en què es troba.  
  
6. Titularitat:  
La propietat és un element indispensable per a poder establir projectes d'intervenció i així poder saber a qui hem de dirigir-nos per a sol·licituds.  
  
7. Estat de conservació:  
Descripció breu i subjectiva de la situació en què es troba, per a això facilitem una escala de valoració.  
  
8. Descripció:  
És un dels apartats més importants i que major quantitat d'informació ha d'aportar, des de l'entorn en què es troba, materials que s'han utilitzat per a la construcció, formes, estructura, etc., text lliure i detallat sobre les característiques físiques del bé. Es recomana que la primera paraula siga la denominació tipològica del bé.  
Es descriuran els elements interiors, la coberta, l'obertura d'entrada o els murs que en cada cas formen part de l'element descrit. La forma de les plantes exteriors i interiors i de les seccions.  
  
9. Mesures:  
Es pot utilitzar una cinta mètrica o elements que ens permeten tindre una referència longitudinal. Aquesta informació ens servirà per a determinar la magnitud de la construcció i poder valorar-la.  
  
10. Amenaces, impactes o pressions:  
Ens servirà per a determinar en quin estat es troba i prioritzar estratègies d'intervenció.  
  
11. Cites històriques, ressenyes i comentaris:  
Ens aportaran informació sobre el valor cultural i etnològic que tenen, el tractament que se li ha donat amb el pas del temps pels diversos autors i la transmissió oral entre els veïns.  
  
12. Nom i contacte de l'autor/és de la fitxa, i data:  
El nom i contacte de l'autor o autors (persona, institució, associació, etc.), és important per a saber a qui hem de dirigir-nos en cas de revisió de la fitxa. La data pot convertir-se en un element per a contrastar l'evolució de la mateixa construcció en diferents moments d'identificació.  
  
  
13. Annexos  
Serà indispensable la inclusió de fotografies actuals (generals i detall), croquis i mapes de localització.